CELEX: 31981D0196
Language: el
Date: 1981-03-16 00:00:00
Title: 81/196/ΕΟΚ: Απόφαση τής Επιτροπής τής 16ης Μαρτίου 1981 περί εξουσιοδοτήσεως τής Ιταλικής Δημοκρατίας νά αποκλείσει από τήν κοινοτική μεταχείριση τούς συντονιστές ραδιοφώνων, τούς καταγόμενους από τήν Ιαπωνία (Το κείμενο στην ιταλική γλώσσα είναι το μόνο αυθεντικό)

Avis juridique important

|

31981D0196

81/196/ΕΟΚ: Απόφαση τής Επιτροπής τής 16ης Μαρτίου 1981 περί εξουσιοδοτήσεως τής Ιταλικής Δημοκρατίας νά αποκλείσει από τήν κοινοτική μεταχείριση τούς συντονιστές ραδιοφώνων, τούς καταγόμενους από τήν Ιαπωνία (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 096 της 08/04/1981 σ. 0026 - 0027

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 16ης Μαρτίου 1981  περί εξουσιοδοτήσεως της Ιταλικής Δημοκρατίας να αποκλείσει από την κοινοτική μεταχείριση τους συντονιστές ραδιοφώνων, τους καταγόμενους από την Ιαπωνία  (Το κείμενο στην ιταλική γλώσσα είναι το μόνο αυθεντικό)  (81/196/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 (1) περί των μέτρων επιτηρήσεως και προστασίας, τα οποία τα Κράτη μέλη μπορούν να εξουσιοδοτηθούν να λάβουν έναντι της εισαγωγής ορισμένων προϊόντων καταγομένων από τρίτες χώρες, και τα οποία βρίσκονται σε ελεύθερη κυκλοφορία σε άλλο Κράτος μέλος, και ιδίως το άρθρο της 3,  Εκτιμώντας:  ότι την 3η Μαρτίου 1981 η ιταλική κυβέρνηση υπέβαλε αίτηση, βάσει του άρθρου 115 πρώτο εδάφιο της συνθήκης, στην Επιτροπή των Ευρωπαϊκών Κοινοτήτων, προκειμένου να εξουσιοδοτηθεί να αποκλείσει από την κοινοτική μεταχείριση τους συντονιστές ραδιοφώνου της κλάσεως 85.15 ex Α ΙΙΙ του Κοινού Δασμολογίου, τους καταγόμενους από την Ιαπωνία και οι οποίοι βρίσκονται σε ελεύθερη κυκλοφορία στα λοιπά Κράτη μέλη·  ότι στην Ιταλία η εισαγωγή των εν λόγω προϊόντων υπόκειται σε καθεστώς πολύ αυστηρού περιορισμού·  ότι, ως εκ τούτου, υφίστανται ανισότητες στις συνθήκες στις οποίες υπόκεινται για την ώρα οι εισαγωγές των εν λόγω προϊόντων στα διάφορα Κράτη μέλη·  ότι οι διαφορές που υφίστανται στα μέτρα εμπορικής πολιτικής που εφαρμόζουν τα Κράτη μέλη προκάλεσαν παρεκτροπές στο εμπόριο, επειδή η Ιταλία, από την 1η Ιανουαρίου 1981, έχει αποδεχθεί, βάσει της αρχής της ελεύθερης κυκλοφορίας των εν λόγω προϊόντων, 19 100 συντονιστές ραδιοφώνου οι οποίοι κατάγονται από την εν λόγω τρίτη χώρα·  ότι, όσον αφορά την κατάσταση της υπό επισκόπηση βιομηχανίας, σύμφωνα με τις πληροφορίες που έχει συγκεντρώσει η Επιτροπή, οι συνολικές εισαγωγές του προϊόντος αυτού, το οποίο κατάγεται από τρίτες χώρες, αυξήθηκαν από 125 000 συντονιστές ραδιοφώνου το 1978 σε 160 000 συντονιστές ραδιοφώνου το 1979· ότι το ποσοστό της αγοράς των εισαγωγών αυτών αυξήθηκε από 78 % το 1978 σε 80 % το 1979·  ότι οι τιμές των εν λόγω προϊόντων, τα οποία κατάγονται από την Ιαπωνία, είναι σημαντικά κατώτερες από τις τιμές παρομοίων προϊόντων στην Ιταλία·  ότι η παραγωγή παρομοίων προϊόντων στην Ιταλία αυξήθηκε από 50 000 το 1978 σε 85 000 συντονιστές ραδιοφώνου το 1979· ότι το ποσοστό της εσωτερικής αγοράς μειώθηκε από 6,3 % το 1978 σε 5 % το 1979·  ότι το προσωπικό επηρεάσθηκε με απολύσεις και ότι μειώθηκε από 1 500 εργαζομένους το 1978 σε 1 000 το 1979·  ότι μία αίτηση τίτλου εισαγωγής αξίας 293 829 000 ιταλικών λιρών εκκρεμεί νόμιμα ενώπιον των αρχών του Κράτους μέλους το οποίο υπέβαλε την αίτηση·  ότι η πραγματοποίηση άλλων εμμέσων εισαγωγών, που αναμένεται να προστεθούν σε εκείνες που ήδη πραγματοποιούνται ή προβλέπονται να γίνουν, ενδέχεται να επιδεινώσει τις δυσκολίες του τομέως αυτού·  ότι δεν είναι δυνατό να εφαρμοσθούν βραχυπρόθεσμα οι μέθοδοι με τις οποίες τα άλλα Κράτη μέλη θα μπορούσαν να προσφέρουν την απαραίτητη συνεργασία·  ότι, υπό τις συνθήκες αυτές, κρίνεται σκόπιμο να επιτραπεί η εφαρμογή των μέτρων προστασίας του άρθρου 115 πρώτο εδάφιο, με τους όρους που καθορίζονται στην απόφαση 80/47/ΕΟΚ, και ιδίως στο άρθρο 3 αυτής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Ιταλική Δημοκρατία εξουσιοδοτείται να αποκλείσει από την κοινοτική μεταχείριση τα προϊόντα που αναφέρονται κατωτέρω, τα οποία κατάγονται από την Ιαπωνία και τα οποία βρίσκονται σε ελεύθερη κυκλοφορία στα λοιπά Κράτη μέλη, για τα οποία έχουν υποβληθεί αιτήσεις τίτλων εισαγωγής μετά τις 2 Μαρτίου 1981:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 85.15 ex Α ΙΙΙ  Κώδικας NIMEXE: 85.15-16, 19  // Συντονιστές ραδιοφώνου  //  //  Άρθρο 2  Η παρούσα απόφαση ισχύει μέχρι τις 30 Σεπτεμβρίου 1981.  Άρθρο 3  Η παρούσα απόφαση απευθύνεται στην Ιταλική Δημοκρατία.  Έγινε στις Βρυξέλλες, στις 16 Μαρτίου 1981.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.